Porteriak mugitze

Kiroletako ateak mugitzea (edo ''porteriak'' lekuz aldatzea) metafora bat da, futbola eta hockeya bezalako golak sartzeko ateetan oinarritutako kiroletatik eratorria, prozesu edo lehiaketa baten araua edo irizpidea ("gola sartzeko bidea") aldatzea esan nahi duena oraindik jokoa martxan dagoen bitartean, halako eran non helburu berriak alde bati abantaila edo desabantaila eskaintzen dion.

 Etimologia 
Esaldi hau jatorri britainiarrekoa da eta zenbait kiroletan erabiltzen dituzten ateak, hegoaldean porteriak esaten zaie ate horiei, kontzeptutik eratortzen da. Erabilera figuratiboak norberak esku hartzen duen prozesua (futbol-partida bat, adibidez) jada hasi ondoren lortu nahi den helburua aldatzean hautemandako bidegabekeriari egiten dio erreferentzia.

"Ateak mugitu, txikiagotu edo handitu" ere egin daitezke erretorikan. Kontu bat kritikatzeko kontu hori aldatu egin daiteke, handiagotu, txikiagotu...

 Falazia logikoa 

Ateak mugitzea falazia informal bat da, non baieztapen zehatz bati erantzunez aurkeztutako frogak baztertzen diren eta beste frogaren bat (askotan handiagoa) eskatzen den. Hau da, gol bat sartzeko saiakera egin ondoren, porteriak lekuz aldatzen dira edo tamainaz aldatzen dira saiakera baztertzeko. Jokoaren arauak aldatzearen arazoa da emaitzaren esanahia ere aldatzen dela.

 Erabilera 
Batzuek metafora hori lantokiko jazarpenaren taktika baten deskribapen gisa sartzen dute. Kasu horietan, beste baten helburuak berriro definitzea nahita pentsa daiteke, azkenean beti aldatzen diren helburuak lortzeko gai ez direla ziurtatzeko.

 Erreferentziak 

Kategoria:Falazia informalak
Kategoria:Pentsamendu kritikoari oztopoak
Kategoria:Motibazioa
Kategoria:Kirolean tranpak egitea